**Obec Liptovská Teplička, Ul.Štefana Garaja 398/16**

**05940 Liptovská Teplička**

**Z Á P I S N I C A**

**z verejného zhromaždenia občanov**

**konaného dňa 17.3.2019**

Prítomní: Starosta obce: Mgr.Slavomír Kopáč

Poslanci: Ing.Juraj Kondula, Pavel Marušin, Anna Štrbková, Miroslav Glejdura,

Ing.Marián Slivoš, Peter Géci

Prednosta OcÚ: JUDr. Ľubomír Ferjančík

Zapisovateľ: Anna Maliková

Ostatní prítomní: prezenčná listina /príloha zápisnice/.

Program:

1. Otvorenie

2. Prezentácia pripravovaných projektov obce

3. Diskusia

l. Starosta obce otvoril verejné zhromaždenie občanov a privítal všetkých prítomných. Oboznámil ich s programom verejného zhromaždenia a písaním zápisnice poveril p. Annu Malikovú.

2. Starosta obce predniesol prezentáciu pripravovaných projektov obce:

- Investičné projekty obce:

l. Denný stacionár

2. Detské ihrisko Uhlárová

3. Huskroua – cesta našich predkov-rekonštrukcia starej požiarnej zbrojnice

4. Multifunkčná hala

5. Nadstavba Materskej školy

6. Nadstavba a prístavba požiarnej zbrojnice

7. Parkovisko pod Kufajkou

8. Realizácia chodníkov

9. Úprava potoka

10. Urbanisticko- architektonická štúdia – rekreačný areál Dolinka / Smrečiny/

11. Revitalizácia okolia obchodu COO Jednota Poprad

12.Zastrešenie tribúny v športovom areáli v Uhlárovej

13. Učebne pre Základnú školu

14. Výstavba komunitného centra

Neinvestičné projekty:

1. Doplnenie špeciálnych pracovných pozícii v Základnej škole

2. Modernizácia kamerového systému

3. Dotácie na kultúru:

- Folklórne slávnosti

- Monografia obce

- Rekonštrukcia náučného chodníka okolím obce

- Podpora uchovania tradičných remesiel a dedičstva regiónu - chodník SNP

4. Miestna občianska poriadková služby v obci

5. Podpora opatrovateľskej služby v obci

6. Pripoj sa na Wifi

7. Sanácia nelegálnej skládky v obci

8. Zelená obec – projekt podpora biodiverzity prvkami zelenej infraštruktúry v obciach Slovenska.

3. Diskusia

**Michalica Stanislav** – nezaregistroval projekt – riešenie križovatky na ul. Teplickej pri rod. dome č. 250

Odpoveď starostu: rodinný dom je už odkúpený. Nový vlastník bude riešiť zbúranie budovy.

**Mezovská Justína** – nemohla by sa využiť budova „Čierny grúň“ na zariadenie pre seniorov

Odpoveď starostu: Budova je vo vlastníctve súkromnej osoby, je tam zriadený penzión.

Obec nemôže zasahovať do súkromného vlastníctva.

**Štefan Ferenc –** prečo nedošlo k realizácii – regulácia potoka na ul.Teplickej / počas prívalových dažďov dochádza k zatopeniu rodinných domov/.

Odpoveď starostu: obec má finančné prostriedky a tento úsek sa bude riešiť.

**Ján Ovsiak –** polovica z predstavených projektov je nezrealizovateľná.

Kedy sa začne s výstavbou cesty na Koliesko? Urobme niečo pre mladé rodiny, pripraviť stavebné pozemky.

Odpoveď starostu: Na ul.Koliesko bol vybudovaný kanál a vodovod /príprava pre budúcu výstavbu rodinných domov/. K výstavbe cesty je potrebné majetkoprávne vysporiadanie pozemkov / vysoká cena za pozemky, vec dopytu a ponuky / čo obec neovplyvní.

Prečo má byť zborovňa pre učiteľov v základnej škole v podkroví budovy? Vhodnejšie je pre učiteľov aj žiakov v strede budovy.

Odpoveď starostu: Z hygienických dôvodov nie je možné umiestniť učebňu do podkrovia.

Lyžiarske vleky sú nevyužité – načo je potrebný ďalší projekt ?

Odpoveď starostu: Obec rieši do budúcna služby pre občanov, rozvoj cestovného ruchu.

Pri chodníku pod Kufajkou je rozbité zrkadlo. Pre koho sa ide budovať nový chodník?

Odpoveď starostu: chodník bude slúžiť pre všetkých občanov.

**Mgr. Monika Ovsiaková –** výstavba multifunkčnej haly – akým projektom ideme, lacnejším alebo drahším?

Odpoveď starostu: Výstavba telocvične.

Na aké iné aktivity bude budova využitá?

Odpoveď starostu: na spoločenské aktivity, stretnutia občanov.

Ako bude budova prepojená s budovou základnej školy?

Odpoveď starostu: Spojovacou chodbou, vstup bude posunutý do prístavby.

Je priestor aj na bežeckú dráhu?

Odpoveď starostu: ak budú finančné prostriedky bude sa to riešiť.

Parkovisko pod Kufajkou je pre 15 áut. Hlavne v zime parkuje cca 30 áut. Je tu veľký problém s prejazdnosťou a neporiadkom v okolí. Ako poriešime parkovanie ďalších áut?

Odpoveď starostu: Problematikou sa zaoberalo obecné zastupiteľstvo. Za parkovanie je stanovený poplatok. Aby sa zamedzilo ďalšiemu parkovaniu bude sa realizovať výsadba stromov. Kde budú ďalej parkovať neviem povedať, je to verejná plocha.

**Štefan Ferenc –** je potrebné predložiť nejaké riešenie, každý občan má právo na parkovanie v obci.

**Mgr.Monika Ovsiaková –**

Aká je spoluúčasť obce pri projekte „výstavba chodníka“?

Odpoveď starostu: 5 %

Aká je kapacita denného stacionára, nedal sa riešiť bezbarierový prístup?

Odpoveď starostu: Kapacita je pre 10 osôb, bola zvolená najjednoduchejšia cesta.

Projekty sú krásne, avšak individuálna bytová výstavba je stále na mŕtvom bode, mladé rodiny odchádzajú z obce. Predkladám žiadosť občanov ul.Ráztocka, Pilisko a časť Teplická adresovanú vedeniu obce o zaradenie do plánu činnosti. /viď príloha/,

**Štefan Koreň -** Ak sa podarí splniť aspoň polovica z pripravených projektov bude to úspech,

Poopravím informáciu, že základná škola, ktorá mala byť v minulosti postavená v našej obci nie je postavená v obci Štrba, ale Slovenská Ves.

**Gabriela Dravecká –** pán starosta, čaká ťa veľa práce na to všetko čo sa naplánovalo, prajem veľa úspechov.

**Marcel Puška –** pri riešení problému parkoviska je potrebné spojiť sily, nehádať sa, ale po diskusii dospieť ku kompromisu a dohode. V obci vládne závisť.

**Mária Milanová –** problém s parkoviskom by vyriešila výstavba cesty na Kufajku.

Odpoveď starostu- pozemku sú v súkromnom vlastníctve, obec nemôže stavať bez majetko právneho vysporiadania.

**Anna Štrbková –** Obec vyjde rómskym občanom v ústrety, ale je potrebné aj z ich strany urobiť niečo, hlavne čo sa týka veľkého neporiadku v okolí Kufajky.

**Milan Ferenc -** nie sú všetci rovnakí, prispôsobivým treba dať šancu.

**Ing. Marián Slivoš –** je potrebné rokovať so Slovenskou správou ciest, nakoľko cesty smerom na Vikartovce a Šuňavu sú po zime značne poškodené.

Na záver starosta obce poďakoval prítomným za účasť a verejné zhromaždenie ukončil.

Zapísala: Anna Maliková

Mgr. Slavomír Kopáč starosta obce